সুপ্রিম ভর্ৎসনা, তবু সাভারকর মামলায় রাহুলের সমন স্থগিত

নয়াদিল্লি: সুপ্রিম কোর্টে (Supreme Court) তীব্রভাবে ভর্ৎসিত হলেন রাহুল গান্ধী (Rahul Gandhi)। তবে বিনায়ক দামোদর সাভারকরকে (Vinayak Damodar Savarkar) নিয়ে তাঁর মানহানিকর মন্তব্য মামলায় জারি সমন স্থগিত হল। সাভারকর ব্রিটিশ সহযোগী ছিলেন এবং ব্রিটিশ শাসকের থেকে পেনশন নিতেন মন্তব্য করেন রাহুল, তা নিয়ে তীব্র ভর্ৎসনা করলেন বিচারপতি দীপঙ্কর দত্ত এবং বিচারপতি মনমোহন।

আইনসভার বিরোধী দলনেতার এমন মন্তব্য দায়িত্বজ্ঞানহীন এবং ভবিষ্যতে এমন মন্তব্য করলে আদালত স্বতঃপ্রণোদিত পদক্ষেপ করবে বলে হুঁশিয়ারি দিলেন দুই বিচারপতি।

আরও পড়ুন: বিরাট সাফল্য ভারতীয় সেনার, নিকেশ লস্করের অন্যতম কম্যান্ডার

লোকসভার বিরোধী দলনেতার আইনজীবী অভিষেক মনু সিংভিকে আদালত জানায়, রাহুলের পক্ষ থেকে তোলা আইনি প্রশ্নটি গুরুত্বপূর্ণ। সেই কারণে জারি সমনের উপর স্থগিতাদেশ দেওয়া হল। কিন্তু স্বাধীনতা সংগ্রামীদের সম্পর্কে এমন কোনও মন্তব্য নয়। তাঁরা আমাদের স্বাধীনতা দিয়েছেন, তাঁদের বিরুদ্ধে এমন মন্তব্য!

বিচারপতি আরও বলেন, আপনি কি জানেন, মহাত্মা গান্ধীও (Mahatma Gandhi) ব্রিটিশ সরকারকে লেখা চিঠিতে ইওর ফেথফুল সার্ভেন্ট লিখেছেন? রাহুল কি জানেন, তাঁর ঠাকুমা (ইন্দিরা গান্ধী) ওই একই স্বাধীনতা সংগ্রামীর প্রশংসা করে চিঠি দিয়েছিলেন? স্বাধীনতা সংগ্রামীদের ইতিহাস, ভূগোল ভালো করে জেনেই আগামী দিনে তিনি যেন কোনও মন্তব্য করেন।